RÅDETS DIREKTIV 96/21/EF af 29. marts 1996 om ændring af Kommissionens direktiv 94/54/EF om angivelse på mærkningen af bestemte levnedsmidler af andre obligatoriske oplysninger end dem, der er fastsat i direktiv 79/112/EØF

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler bestemt til den endelige forbruger samt om reklame for sådanne levnedsmidler (1), særlig artikel 4, stk. 2,

under henvisning til Europa-Parlamentet og Rådets direktiv 94/35/EF af 30. juni 1994 om sødestoffer til brug i levnedsmidler, særlig artikel 6 (2),

under henvisning til Kommissionens forslag, og

ud fra følgende betragtninger:

Kommissionens direktiv 94/54/EF af 18. november 1994 om angivelse på mærkningen af bestemte levnedsmidler af andre obligatoriske oplysninger end dem, der er fastsat i Rådets direktiv 79/112/EØF (3), indeholder en liste over de levnedsmidler, hvis mærkning skal omfatte en eller flere supplerende oplysninger;

nærværende direktiv skal supplere bilaget for så vidt angår levnedsmidler, der indeholder sødestoffer;

på grund af den påtænkte aktions omfang og virkninger er de ved dette direktiv fastsatte fællesskabsforanstaltninger ikke blot nødvendige, men også undværlige for at opfylde de anførte mål; medlemsstaterne kan ikke opfylde disse mål hver især; ved direktiv 94/35/EF er det desuden allerede fastsat, at målene skal opfyldes på fællesskabsplan;

for at sikre en passende forbrugeroplysning er det nødvendigt at indføre en bestemmelse om, at der på mærkningen af levnedsmidler, som indeholder sødestoffer, skal være en angivelse, der klart fremhæver denne egenskab;

det bør ligeledes kræves, at der på mærkningen af levnedsmidler, der indeholder visse kategorier af sødestoffer, findes en advarsel herom;

i overensstemmelse med fremgangsmåden i artikel 17 i direktiv 79/112/EØF og i artikel 7 i direktiv 94/35/EF har udkastet til nærværende direktiv været forelagt Den Stående Levnedsmiddelkomité, som ikke har været i stand til at afgive en udtalelse; efter samme procedure har Kommissionen forelagt Rådet et forslag til disse foranstaltninger -

UDSTEDT FØLGENDE DIREKTIV:

Artikel 1

I bilaget til direktiv 94/54/EF indsættes følgende:

>TABELPOSITION>

Artikel 2

Medlemsstaterne ændrer om nødvendigt deres love og administrative bestemmelser inden den 1. juli 1996 for:

- at tillade handel med produkter, der er i overensstemmelse med dette direktiv, senest den 1. juli 1996

- at forbyde handel med produkter, der ikke er i overensstemmelse med dette direktiv, fra den 1. juli 1997. Dog kan produkter, der er bragt på markedet eller mærket inden denne dato, og som ikke opfylder direktivets krav, afsættes, indtil lagrene er opbrugt.

De underretter straks Kommissionen herom.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 29. marts 1996.

På Rådets vegne

T. TREU

Formand

(1) EFT nr. L 33 af 8. 2. 1979, s. 1. Direktivet er senest ændret ved direktiv 93/102/EF (EFT nr. L 291 af 25. 11. 1993, s. 14).

(2) EFT nr. L 237 af 10. 9. 1994, s. 3.

(3) EFT nr. L 300 af 23. 11. 1994, s. 14.